jkorsvik/nowiki_second_scrape_merged huggingface dataset:
Beintungefiskfamilien

Beintungefiskfamilien (Osteoglossidae), (også kjent som arowanaer), er en familie beintungefisker.
De har en avlang kropp dekket med store skjell.
Rygg- og gattfinnen har lange baser og myke finnestråler. Bryst- og bukfinnene er små.
Navnet beintungefisk kommer av et taggete bein i bunnen av kjeften, «tungen», utstyrt med tenner som biter mot tenner i ganen.
Fiskene kan oppta oksygen fra luft ved å suge luften inn i svømmeblæren.
De er kjøttetere, ofte spesialiserte på å finne mat i vannflaten. De er dyktige til å hoppe, og kan ta insekter og små fugler mer enn én meter over vannet.
Fisk i Beintungefiskfamilien kan bli over en meter lange i fangenskap.
Flere av artene viser yngelpleie. De bygger reder og beskytter yngelen etter klekking. Noen arter er munnrugere, foreldrene kan holde hundrevis av egg i munnen. Yngelen tar flere prøvende småturer ut for å utforske omgivelsene, før de forlater munnen for godt.


== Referanser ==


== Eksterne lenker ==
(en) beintungefiskfamilien – oversikt og omtale av artene i WORMS-databasen 
(en) beintungefiskfamilien i Encyclopedia of Life 
(en) beintungefiskfamilien i Global Biodiversity Information Facility 
(no) beintungefiskfamilien hos Artsdatabanken 
(en) beintungefiskfamilien hos Fossilworks 
(en) beintungefiskfamilien hos ITIS 
(en) beintungefiskfamilien hos NCBI 
(en) Kategori:Osteoglossidae – bilder, video eller lyd på Wikimedia Commons 
(en) Arowana – galleri av bilder, video eller lyd på Wikimedia Commons 
Osteoglossidae – detaljert informasjon på Wikispecies 
Family Osteoglossidae  - Arowanas - FishBase
Arne Bendik Sjur

Arne Bendik Sjur (født 9. mai 1941 i Oslo) er en norsk grafiker og billedkunstner. Han debuterte i 1967 og har siden da hatt en rekke utstillinger.
Han er mest kjent for sine koldnålsraderinger, der han arbeider fram et motiv, tar trykk, og fortsetter å arbeide på samme platen, slik at han lager en serie. Ifølge ham selv er han opptatt av å vise «hvor skjørt livet er».
Han har illustret bøker og stilt bilder til utstilling i Nasjonalgalleriet, foruten andre kunstinstitusjoner i Norden og England.


== Referanser ==


== Eksterne lenker ==
Verk av Arne Bendik Sjur på nasjonalmuseet.no
Sjur i listen.no
Norsk side under konstruksjon
Davidson Galleries. Side på engelsk
Arne Bendik Sjurs nettside. (koldnål.no)
Terrorangrepet i Kandy 6. juni 2008

Terrorangrepet i Kandy 6. juni 2008 skjedde da en bombe rammet en sivil buss i Kandy sentralt i det regjeringskontrollerte området av Sri Lanka.


== Bakgrunn ==
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70 000 mennesker.Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.Den srilankiske hæren har i månedene før dette terrorangrepet drevet med flere militære offensiver nord i landet hvor Tamiltigrene er sterkest. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.


== Angrepet ==
Et tilsvarende angrep mot en sivil buss skjedde samme dag i hovedstaden Colombo. Angrepet i Kandy skjedde i rushtrafikken om ettermiddagen (lokal tid), og skjedde da en bombe drammet en sivil buss.


=== Skader ===
2 ble drept og minst 20 andre skal ha blitt skadet i terrorangrepet.


== Ansvar ==
Ingen tok på seg ansvaret for angrepet umiddelbart, men en militær talsmann hevdet at Tamiltigrene kunne stå bak terrorangrepet i Colombo tidligere på dagen.


== Se også ==
Terrorangrepet i Colombo 6. juni 2008


== Referanser ==
Fylkesvei 4110

Fylkesvei 4110 går mellom Hananger og Grimsby i Farsund kommune. Veien er 2,8 km lang.
Frem til 2019 hadde veien betegnelsen fylkesvei 663 (Vest-Agder).


== Kommuner og knutepunkter ==

 Farsund
470Fylkesvei 470 Hananger
43Fylkesvei 43 Grimsby


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4110
(no) Statens vegvesen – trafikkmeldinger
Per Blom

Per Søren Blom (1946–2013) var en norsk filmregissør, manusforfatter og skuespiller. Han ble særlig kjent etter filmen Isslottet i 1987, hvor han stod for regi og manus etter Tarjei Vesaas sin roman med samme navn. Filmen vant «Flanders International Film Festival» Grand Prix i 1988.


== Privatliv og død ==
Blom var bosatt på Dokka i Oppland. Han døde i 2013.


== Filmografi ==


== Referanser ==


== Eksterne lenker ==
(en) Per Blom på Internet Movie Database 
(sv) Per Blom i Svensk Filmdatabas 
(da) Per Blom på Filmdatabasen 
(en) Per Blom på AllMovie 
(en) Per Blom hos The Movie Database
Nype

En nype er den runde eller ovale frukten til planter i roseslekta, og er typisk rødlige til orange i farge. Avblomstrede roser utvikler seg i siste stadium til nyper som med sin karakteristiske sursøte smak brukes i syltetøy og supper. Nyper har et meget høyt innhold av vitamin C.
Nypen er egentlig en såkalt «falsk frukt». Det er egentlig blomsterbunnen av rosen. Nypen inneholder et kløpulver som kan være irriterende å få på hendene og i halsen.


== Eksterne lenker ==
(en) Rosa (fruit) – kategori av bilder, video eller lyd på Commons 
(en) Rose hip – galleri av bilder, video eller lyd på Commons 
NIFAB – Nasjonalt informasjonssenter for alternativ behandling (UiT) Arkivert 12. oktober 2011 hos Wayback Machine.
Fylkesvei 4094

Fylkesvei 4094 går mellom Vatsend og Havik i Farsund kommune.
Frem til 2019 hadde veien betegnelsen fylkesvei 666 (Vest-Agder).


== Kommuner og knutepunkter ==

 FarsundVestre Spindsvei 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4094
(no) Statens vegvesen – trafikkmeldinger
Irbit (elv)

Irbit (russisk: Ирбит) er ei elv i Sverdlovsk oblast i Russland. Den er ei sideelv til Nitsa. Elva har sitt utspring nær byen Sukhoj Log og renner i hovedsakelig nordøstlig retning til den munner ut i Nitsa ved byen Irbit. Elva er 171 kilometer lang, og har et nedbørfelt på 5 640 km².


== Referanser ==
Anders Johansson (journalist)

Anders Johansson (født 1942) er en svensk journalist og forfatter. 
Johansson arbeidet i avisen Dagens Nyheter i over 35 år der han blant annet var korrespondent i Afrika og riksredaktør i Mälardalen. Han har forfattet en rekke bøker, blant annet Den glömda armén: Norge-Sverige 1939-1945 (2005), og har vært aktiv for å fremme forholdet mellom Sverige og Norge. 
Kong Harald av Norge utnevnte i 2008 Johansson til ridder av 1. klasse av Den Kongelige Norske Fortjenstorden for sin innsats for norsk-svenske forbindelser og kulturutveksling mellom de to land.


== Referanser ==


== Eksterne lenker ==
«Den glömda armén marscherar på nytt», Dagens Nyheter
Storhertugdømmet Toscana

Storhertugdømmet Toscana (it. Granducato di Toscana) var en stat i dagens Italia som eksisterte fra 1569 til 1859. Storhertugdømmet erstattet Hertugdømmet Firenze, som hadde oppstått fra den tidligere Republikken Firenze i 1532, og som hadde annektert Republikken Siena i 1557.
Storhertugdømmet omfattet det meste av dagens Toscana, bortsett fra de nordligste delene, som tilhørte Hertugdømmet Massa og Carrara og Republikken og Hertugdømmet Lucca (til 1847). Hovedstaden i storhertugdømmet var Firenze.
Medicifamilien styrte storhertugdømmet til slekten døde ut i 1737. Storhertugdømmet ble da arvet av Frans Stefan av Lothringen, svigersønn til keiser Karl VI. Frans Stefan, som selv ble tysk-romersk keiser i 1747, styrte Toscana til sin død i 1765, da han ble etterfulgt av sin yngre sønn Peter Leopold. Han styrte til 1790, da han etterfulgte sin bror som keiser.

I 1786 ble Storhertugdømmet Toscana den første staten som avskaffet dødsstraffen, påvirket av Cesare Beccarias Dei delitti e delle pene (1764).
Leopold ble etterfulgt av sin yngre sønn, Ferdinand III, som ble drevet ut av franskmennene etter Traktaten i Aranjuez (1801), for i stedet å bli kurfyrste i Salzburg.
Storhertugdømmet ble etter dette oppløst og erstattet av Kongeriket Etruria, styrt av medlemmer av huset Bourbon-Parma. Kongeriket Etruria ble i sin tur annektert av Frankrike i 1807 og omdannet til departementene Arno, Méditerranée og Ombrone.
Etter Napoleons nederlag i 1814 ble Ferdinand gjeninnsatt som storhertug og regjerte til sin død i 1824. Hans sønn, Leopold II, styrte til april 1859, da han ble drevet på flukt etter en revolusjon som følge av østerrikernes nederlag i krigen mot franskmennene og piemonteserne.
I juli samme år abdiserte Leopold fra sitt eksil i Wien til fordel for sønnen Ferdinand IV, som imidlertid aldri regjerte. Toscana var under Kongeriket Sardinias administrasjon, og Ferdinand ble formelt avsatt av den faktiske regjeringen 16. august. I desember 1859 opphørte Storhertugdømmet Toscana å eksistere, og det ble sammen med Hertugdømmet Modena og Hertugdømmet Parma innlemmet i De forente sentralitalienske provinser, som igjen ble annektert av Kongeriket Sardinia noen få måneder senere, i mars 1860.
Michael Barnes (professor)

Michael Barnes (født 28. juni 1940) er en britisk professor (emeritus) i skandinaviske studier.
Barnes arbeidet i mange år med forskning og undervisning i norsk språk og litteratur. Han var i flere år leder for skandinavisk institutt ved University College London. Barnes har publisert omkring 150 arbeider om skandinaviske språk, og har også arbeidet med runeinnskrifter på De britiske øyer og studert det norrøne språket på Orknøyene og Shetland. Han gikk av med pensjon i 2005.
Kong Harald V av Norge utnevnte i 2008 Barnes ridder 1. klasse av Den Kongelige Norske Fortjenstorden «for fremme av kunnskap om norsk språk og kultur i Storbritannia.»


== Litteratur ==
Papers on Scandinavian and Germanic language and culture. Published in honour of Michael Barnes on his sixty-fifth birthday 28 june 2005, Odense, 2005.


== Referanser ==
Col du Galibier

Col du Galibier (2645 moh.) er et fjellpass i den sørlige delen av de franske Dauphiné-Alpene nær Grenoble. Det er ofte det høyeste punktet i Tour de France.
Passet forbinder Saint-Michel-de-Maurienne og Briançon via Col du Télégraphe og Col du Lautaret. 


== Detaljer om stigningen ==
Fra nord med start i Saint-Michel-de-Maurienne (via. Col du Télégraphe),  er stigningen 34,8 km, 2120 høydemeter (gjennomsnitt 6,1%). Den virkelige stigningen starter i Valloire og er 18,1 km (1245 høydemeter, 6,9%). Maksimum stigningsprosent er 10,1% ved toppen.
Fra sør starter stigningen fra Col du Lautaret (2058 moh.) og er 8,5 km, med stigningsprosent på 6,9% (585 høydemeter) med maksimum 12,1% ved toppen.


== Tour de France ==
Col du Galibier ble først brukt i Tour de France i 1911; første rytter over toppen var Emile Georget, som sammen med Paul Duboc og Gustave Garrigou var de eneste rytterne som ikke gikk.På toppen er det et monument for Henri Desgrange, Tour de Frances første direktør. «Souvenir Henri Desgrange» blir tildelt den rytteren som er først over det høyeste fjellet i hvert års Tour, og det er ofte Col du Galibier.
I 2011-utgaven gikk løypa over Col du Galibier to ganger, inkludert den første målgangen noensinne på den 18. etappen. Dette var også den høyeste målgangen i Tour de France-historien.


== Referanser ==


== Eksterne lenker ==
(en) Col du Galibier – kategori av bilder, video eller lyd på Commons 
Profil fra Valloire på climbbybike.com
Profil fra Col du Lautaret på climbbybike.com
Arapaima gigas

Arapaima gigas er en art i av beintungefiskfamilien, og eneste arten i slekten Arapaima. 
Den er en av verdens største ferskvannsfisker. Arapaima gigas kan bli over tre meter lang og veie opptil 200 kg. Den største fanget på sportsfiskeutstyr veide 154 kg. 
Den er en av Sør-Amerikas mest ettertraktede matfisk, og fanges blant annet med garn og med spyd.
Den lever av fisk og andre smådyr, også fugler. Den har evnen til å puste luft fra overflaten. Den kan dermed overleve lengre perioder med tørke ved å trekke inn luft og grave seg ned i mudderet.
Den har blitt introdusert i Thailand og Malaysia for sportsfiske.


== Eksterne lenker ==
(en) Arapaima gigas – oversikt og omtale av artene i WORMS-databasen 
(en) Arapaima gigas i Encyclopedia of Life 
(en) Arapaima gigas i Global Biodiversity Information Facility 
(en) Arapaima gigas hos FishBase 
(en) Arapaima gigas hos Fossilworks 
(en) Arapaima gigas hos ITIS 
(en) Arapaima gigas hos NCBI 
(en) Kategori:Arapaima gigas – bilder, video eller lyd på Wikimedia Commons 
(en) Arapaima gigas – galleri av bilder, video eller lyd på Wikimedia Commons 
Arapaima gigas – detaljert informasjon på Wikispecies
Marie Wells

Marie Wells er en britisk professor i skandinaviske studier.
Wells virket ved Cambridge University og University College London og har i sin forskning særlig vært opptatt av Ibsen. Hun har publisert et trettitalls arbeider om norsk språk, litteratur og kunst. Wells var «W. P. Ker Lecturer in Norwegian» ved University College London inntil hun avgikk med pensjon i september 2007.Wells ble av kong Harald av Norge i 2008 utnevnt til ridder av 1. klasse av Den Kongelige Norske Fortjenstorden for fremme av kunnskap om norsk språk og kultur i Storbritannia.


== Bibliografi ==
The Discovery of Nineteenth-Century Scandinavia, 2008.


== Referanser ==


== Eksterne lenker ==
The Ibsen Century: Who or What Are We Celebrating?, video med foredrag om Henrik Ibsen, UCL Scandinavian Studies
Heterotis niloticus

Heterotis niloticus er en art i gruppen beintungefiskfamilien.
Det er en tropisk ferskvannsfisk som blir opptil en meter lang og over 10 kg tung.
Kroppen er grå, brun eller bronsefarget. Den er avlang og har store skjell.
Heterotis niloticus er den eneste arowana-arten som lever av plankton.
Den er nærmere beslektet med Arapaima gigas enn med de andre arowanaene.
Arten har blitt introdusert i Madagaskar, og i noen tilfeller har dette vært negativt for de lokale økosystemene.


== Eksterne lenker ==
(en) Heterotis niloticus – oversikt og omtale av artene i WORMS-databasen 
(en) Heterotis niloticus i Encyclopedia of Life 
(en) Heterotis niloticus i Global Biodiversity Information Facility 
(en) Heterotis niloticus hos FishBase 
(en) Heterotis niloticus hos ITIS 
(en) Heterotis niloticus hos NCBI 
(en) Kategori:Heterotis niloticus – bilder, video eller lyd på Wikimedia Commons 
Heterotis niloticus – detaljert informasjon på Wikispecies 
(en) Heterotis niloticus (Cuvier, 1829) African bonytongue - FishBase
General Dynamics

General Dynamics er et amerikansk industrikonsern som er en stor aktør innen forsvarsindustrien. Selskapet ble grunnlagt 21. februar 1952 og har hovedkontor i Virginia. I 1993 solgte General Dynamics flyproduksjonen sin til Lockheed Corporation, som senere ble en del av Lockheed Martin. General Dynamics sto for utviklingen og produksjonen av jagerflyet F-16 Fighting Falcon før produksjonen ble oppkjøpt av Lockheed-Martin.


== Programområder og produkter ==
General Dynamics Land Systems:
M1 Abrams stridsvogner
M60A1 Armored Vehicle Launched Bridge
Expeditionary Fighting Vehicle
Crusader selvdrevet felthaubitser
General Dynamics Armament and Technical Products
General Dynamics Ordnance and Tactical Systems
General Dynamics European Land Combat Systems
Steyr-Daimler-Puch


== Eksterne lenker ==
(en) Offisielt nettsted 
(en) General Dynamics – kategori av bilder, video eller lyd på Commons
Osteoglossum

Osteoglossum er en gruppe beintungefiskfamilien som består av to arter. 
Det er tropiske ferskvannsfisk som lever i Amazonas og nærliggende elver samt innsjøer i Guyana. 
Sølvarowana (Osteoglossum bicirrhosum) er den største av artene. Den kan bli over 120 cm lang. Den er sølvfarget.
Svart arowana (Osteoglossum ferreirai) er også sølvfarget, men har svarte felter ved hodet og halen som ung.
Navnet Osteoglossum kommer fra det latinske ordet osseus som betyr «beinete» og det greske glossa som betyr «tunge».


== Eksterne lenker ==
(en) Osteoglossum – oversikt og omtale av artene i WORMS-databasen 
(en) Osteoglossum i Encyclopedia of Life 
(en) Osteoglossum i Global Biodiversity Information Facility 
(en) Osteoglossum hos ITIS 
(en) Osteoglossum hos NCBI 
(en) Kategori:Osteoglossum – bilder, video eller lyd på Wikimedia Commons 
Osteoglossum – detaljert informasjon på Wikispecies 
(en) Taxon profile - biolib.cz
David M. Brohel

David Michael Brohel er en forretningsmann fra New York i USA.
Brohel begynte i firmaet Norseland, et datterselskap av TINE, i 1980 og var fra 1991 direktør og styreleder. Han beholdt disse posisjonene inntil han ble pensjonist i 2006. Under Brohels ledelse har Norseland importert og markedsført norske meieriprodukter, i særdeleshet jarlsbergost, på det amerikanske markedet. Brohel har hatt ledende verv i det norsk-amerikanske handelskammeret. Han har arbeidet for å videreutvikle handels- og kulturforbindelsene mellom USA og Norge.
Kong Harald av Norge tildelte 13. februar 2008 Brohel utmerkelsen ridder 1. klasse av Den Kongelige Norske Fortjenstorden for fremme av norske interesser innen handel og kultur i USA.


== Referanser ==
François Weill

François Weill er en fransk forretningsmann. Han er direktør for France Ferries et Croisières og var tidligere leder for Hurtigruten France. Han arbeidet i sistnevnte egenskap for å markedsføre Norge som reisemål i allmennhet og Hurtigruten i særdeleshet.
I 2008 ble Weill ble utnevnt til ridder av 1. klasse av Den Kongelige Norske Fortjenstorden for fremme av norsk reiseliv i Frankrike.


== Referanser ==
Gymnarchus niloticus

Gymnarchus niloticus er en art i gruppen beintungefisker. 
Det er den eneste nålevende arten i gruppene Gymnarchus og Gymnarchidae.
Den er nattaktiv og ser dårlig. Den blir over 150 cm lang og 19 kg tung.
Den orienterer seg og jakter i mørket ved hjelp av et svakt elektrisk felt, på lignende måte som elektrisk ål.


== Eksterne lenker ==
(en) Gymnarchus niloticus – oversikt og omtale av artene i WORMS-databasen 
(en) Gymnarchus niloticus i Encyclopedia of Life 
(en) Gymnarchus niloticus i Global Biodiversity Information Facility 
(en) Gymnarchus niloticus hos FishBase 
(en) Gymnarchus niloticus hos ITIS 
(en) Gymnarchus niloticus hos NCBI 
(en) Kategori:Gymnarchus niloticus – bilder, video eller lyd på Wikimedia Commons 
(en) Gymnarchus niloticus – galleri av bilder, video eller lyd på Wikimedia Commons 
Gymnarchus niloticus – detaljert informasjon på Wikispecies
Christopher S. Hale

Christopher S. Hale (født 1942 i Michigan, død 15. juli 2019) var en kanadisk professor i skandinaviske studier.
Hale avla i 1972 doktorgraden ved University of Chicago i USA med avhandlingen Place names in the parish of Andebu, County Vestfold, Norway. Han virket senere ved Department of Modern Languages and Cultural Studies ved University of Alberta, der han var leder for programmet i skandinaviske studier.I sitt akademiske virke arbeidet Hale med norsk språk og skandinavisk filologi, litteratur og kultur. Hales arbeider spente fra norsk og islandsk navnegranskning over skandinavisk innvandring til Canada og til Aksel Sandemoses forfatterskap. Hale oversatte også Sandemose til engelsk.Kong Harald av Norge utnevnte i 2008 Hale til ridder av 1. klasse av Den Kongelige Norske Fortjenstorden «for fremme av kunnskap om norsk språk og kultur i Canada».


== Referanser ==
Malena Ernman

Sara Magdalena Ernman (født 4. november 1970 i Uppsala) er en svensk operasanger (mezzosopran).
Ernman er utdannet ved Kungliga Musikhögskolan i Stockholm, musikkonservatoriet i Orléans og ved Operahögskolan i Stockholm.
Hun har blant annet sunget tittelrollen i Carmen, Figaros bryllup og Rosina i Barbereren i Sevilla. I tillegg til operaroller synger hun også chansons, cabaret, jazz og musikaler. 
Ernman representerte Sverige i Eurovision Song Contest 2009 etter å ha vunnet den svenske Melodifestivalen 2009 med sangen «La voix». I Moskva oppnådde hun 21.-plass med 33 poeng.
Ernman er gift med skuespilleren Svante Thunberg. Deres datter er klimaaktivisten Greta Thunberg. 


== Diskografi ==
Diskografin omfattar bland annat soloskivorna:


=== Album ===
2000 – Naïve (KMH. KMH-CD 12. Svensk mediedatabas)
2000 – Svenska romanser Vol 2 (Phono Suecia)
2001 – Cabaret Songs (BIS)
2002 – Müllers Nachtgesänge etc. Philharmonia Orchestra. Dir. David Zinman. Col Legno: (Harmonia Mundi).
2003 – Songs in Season (Nytorp Musik)
2003 – My Love (BIS)
2008 – Boesmans, Julie. Med Malena Ernman. Chamber Orchestra, La Monnaie. Dir. Kazushi Ono. (Aix-en-Provence. CD och DVD 2008. Bel Air.)
2009 – La Voix du Nord (Roxy)
2010 – Santa Lucia – En klassisk jul (Roxy)
2011 – Opera di Fiori (Roxy)
2013 – I decembertid (Roxy)
2014 – SDS (Northern Grace)
2015 – Advent
2016 – Sverige


=== Singler ===
2009 – "La Voix"
2012 – "Sancta Lucia (Strålande Helgonfé)"; (Duett med Sarah Dawn Finer) / "Tu scendi Dalle Stelle" (Roxy/Universal).


=== Musikaler ===
2001 – Som "Sally Bowles" i Cabaret (av Fred Ebb og John Kander, med manus av Joe Masteroff)
2018 – Som "Gabriella" i Så som i himmelen (av Fredrik Kempe, Kay Pollak og Carin Pollak)
2021 – Som "Édith Piaf" i Forever Piaf (av Rikard Bergqvist)


== Priser og utmerkelser ==
1999/2000 – "Operapriset" av Tidskriften OPERA
2006 – Representant i Kungliga Musikaliska Akademien
2011 – Hovsångare
2011 – Litteris et Artibus
2011 – Stockholm stads kulturpris
2014 – Hedersmedborger i Sandvikens kommun
2014 – Spelmannen (avisen Expressens kulturpris)
2015 - Stockholm stads hederspris
2016 – "Martin Luther King-priset"
2017- Årets miljöhjälte (WWF)


== Referanser ==


== Eksterne lenker ==
(en) Malena Ernman – kategori av bilder, video eller lyd på Commons 
(en) Malena Ernman på Internet Movie Database 
(da) Malena Ernman på Filmdatabasen 
(en) Malena Ernman på Discogs 
(en) Malena Ernman på MusicBrainz 
(en) Malena Ernman på Spotify 
(en) Malena Ernman på Songkick 
(en) Malena Ernman på Last.fm 
(en) Malena Ernman på Genius — sangtekster 
(en) Malena Ernman på AllMusic 
Malena Ernman på Twitter 
Malena Ernman på Facebook 
Malena Ernman på Instagram